Rikunarita-ORG/Wikinium huggingface dataset:
# Ying Ruocheng

| Ying Ruocheng |
| --- |
| Født | 21. juni 1929 Beijing |
| Død | 27. des. 2003   (74 år) Beijing |
| Beskjeftigelse | Teaterskuespiller, filmskuespiller, politiker, skribent, oversetter, fjernsynsskuespiller, skuespiller  |
| Utdannet ved | Tsinghuauniversitetet |
| Ektefelle | Wu Shiliang (–1987; avslutningsårsak: ektefelles død) |
| Far | Ying Qianli |
| Barn | Ying Da |
| Parti | Kinas kommunistparti |
| Nasjonalitet | Republikken Kina (–1949) Kina (1949–) |
| Utmerkelser | Ramon Magsaysay-prisen (1998) |

**Ying Ruocheng** (kinesisk: 英若诚, pinyin: *Yīng Ruòchéng*, født 21. juni 1929 i Beijing i Kina, død 27. desember 2003 i Beijing) var en kinesisk oversetter, skuespiller og politiker.

Ying Ruocheng gikk på kristen misjonsskole i Tianjin og tok høyere språkutdannelse ved Tsinghuauniversitetet i Beijing. Fra 1986 til 1990 var kan Folkerepublikken Kinas visekulturminister.

Som skuespiller er han best kjent som direktøren på det fengselet som skildres i *Den siste keiseren* av Bernardo Bertolucci; det fengselet der Kinas siste keiser Pu Yi var innsatt i noen år for å ha samarbeidet med japanerne under annen verdenskrig.

I 1982 spilte han Kublai-khan i fjernsynsserien *Marco Polo* og i 1993 den tibetanske munken Lama Norbu i Bertoluccis film *Little Buddha*.

## Referanser

## Eksterne lenker

* (en) Ying Ruocheng på Internet Movie Database

* (da) Ying Ruocheng på Filmdatabasen

* (en) Ying Ruocheng på AllMovie

* (en) Ying Ruocheng hos The Movie Database
# Xiang Jingyu

| Xiang Jingyu |
| --- |
|  |
| Født | 4. sep. 1895 Xupu |
| Død | 1. mai 1928   (32 år) Wuhan |
| Beskjeftigelse | Politiker, journalist  |
| Utdannet ved | Kommunistisk universitet for Østens arbeidere Ningxiang No. 1 High School Chinchon secondary school (elev av: Françoise Busque) |
| Ektefelle | Cai Hesen |
| Parti | Kinas kommunistparti (1922–) |
| Nasjonalitet | Republikken Kina |
| Utmerkelser | 100位为新中国成立作出突出贡献的英雄模范人物 |
|

---

Xiang Jingyu på Commons |

Xiang Jingyu og Cai Hesen, bryllupsbilde
**Xiang Jingyu** (kinesisk: 向警予, født 4. september 1895 i fylket Xupu i provinsen Hunan i Kina, død 1. mai 1928 i Wuhan) var en kinesisk kommunistisk politiker, en av de første kvinner i det kinesiske kommunistparti. Hun var en nær venn av Mao Zedong under hans år i Changsha.

Hun studerte i Frankrike, som del av *Mouvement Travail-Études*, og engasjerte seg for kvinnenes borgerrettigheter og for sosialismen. I 1921 dro hun tilbake til Kina, og ble etterfølger av Wang Huiwu og første leder av det nyopprettede kvinnebyrået i kommunistpartiet. Hun engasjerte seg fortrinnsvis for organiseringen av fabrikkarbeiderskene fra spinnerier og veverier i industrisentraene.

Den 30. mai 1925 planla og ledet hun en demonstrasjon i Shanghai som på den ene side krevde løslatelsen av fengslede studenter, og på den annen side rettet seg mot hendelsene i Qingdao noen dager tidligere, Politiet åpnet ild, og hendelsen gikk inn i historien som «30.-mai-massakeren» (五卅參按, *wusa can´an*) som gav støtet til 30. mai-bevegelsen.

I 1925 ble hun sendt til videreutdannelse i Moskva, og kom på en måte ut av kommunistenes sentrale ledd. Tilbake i Kina deltok hun på en arbeiderdemonstrasjon som endte i konfrontasjon, og hun ble skutt og drept 1. mai 1928. Hennes etterfølger ble Yang Zhihua 楊之華.

Hennes ektemann Cai Hesen var siden 1922 medlem av kommunistpartiets sentralkomite.

## Referanser

## Litteratur

* Catherine Gipoulon: « L'» intellectuel « au féminin : féminisme et révolution en Chine au début du XXe siecle», *Extrême-Orient, Extrême-Occident*, 1984, vol. 4, no 4, s. 159–173
* Catherine Gipoulon: " Xiang Jingyu ou les ambiguïtés d'une carrière entre féminisme et communisme ", *Études chinoises*, no 5, 1986.
* Andrea McElderry: " Xiang Jingyu ", hos Lily Xiao Hong Lee, A. D. Stefanowska, Clara Wing-chung Ho (red.) , *Biographical dictionary of Chinese women*, vol. 2, M. E. Sharpe, 2003, New York, p. 577–579.
* 中华女英烈(第一卷)，人民出版社，1981.8,1:28.

## Eksterne lenker

*
*
*
# Chen Qimei

| Chen Qimei |
| --- |
|  |
| Født | 17. jan. 1878 Huzhou |
| Død | 18. mai 1916   (38 år) Shanghai |
| Beskjeftigelse | Politiker  |
| Utdannet ved | Tokyo Gakugei University |
| Søsken | [Q?]**Mangler etikett Q116728544

Chen Qicai Q116728544 |
| Barn | Chen Shenfu Chen Huifu |
| Parti | Tongmenghui |
| Nasjonalitet | Qing-dynastiet (–1912; avslutningsårsak: regimeendring) Republikken Kina (1912–) |
|

---

Chen Qimei på Commons |

**Chen Qimei** (kinesisk: 陈其美; pinyin: *Chén Qíměi*, Wade-Giles: *Ch'en Ch'i-mei*; født 17. januar 1878 i Huzhou i provinsen Zhejiang i Kina, drept 18. mai 1916 i den franske konsesjon i Shanghai) var en viktig bakgrunnsfigur bak den kinesiske revolusjon i 1911. Han var også på sin tid det eldste medlem av Chen-familien, en av Kinas fire mest innflytelsesrike familier den gang.

## Liv og virke

### Bakgrunn

Som sønn av en handelsmann gikk han i lære hos en panteutlåner og arbeidet senere som silkehandler. Hans bror, Chen Qicai, var offiser i hæren, og gjorde det i 1906 mulig for ham, å reise til Japan og begynne å studere ved Tokyos politiakademi.

### Politisk aktivist

Der ble han imidlertid raskt med på de politiske aktiviteter blant de kinesiske studenter i byen, og ble med i den revolusjonære bevegelsen Tongmenghui 同盟會 ledet av Sun Yat-sen. Det var Chen Qimei som fikk vennen Chiang Kai-shek med i bevegelsen.

I revolusjonsåret 1911 var Chen i Shanghai, og det var hans telegram av 29. oktober som nådde Chiang Kai-shek i rett tid og fikk ham til å desertere fra den japanske hær og til å vende tilbake til Kina. Mens Chiang organiserte et opprør i Hangzhou, startet Chen den 3. november et angrep med flere hundre opprørere på Shanghais manufakturbyrå. Da ble han tatt til fange av mandsjuene. Men en dag etter klarte hans opprørere å få ham befridd fra fengselet. Etter en maktkamp mot andre revolusjonære grupper i byen gjorde han seg til Shanghais militærguvernør.

Videre spilte Chen en viktig rolle ved det at han fikk i stand kontakter mellom Guomindang og Shanghais underverden, ikke minst med den grønne bande.

I 1916 ble Chen drept i et anslag organisert av Yuan Shikai. Det var Yuans hevn etter at Chen flere ganger hadde forsøkt å organisere en oppstand mot ham. Selve snikmorderen var muligens Zhang Zongchang, en general lojal mot Yuan.

Det universitet som opprinnelig var oppkalt etter ham er blitt del av Fudanuniversitetet og av Zhejianguniversitetet etter den kinesiske borgerkrig.

## Referanser

## Litteratur

* Dieter Kuhn: *Die Republik China von 1912 bis 1937. Entwurf für eine politische Ereignisgeschichte.* 3. überarbeitete und erweiterte Auflage. Ed. Forum, Heidelberg 2007, ISBN 3-927943-25-8, Volltext (PDF-Datei; 5,44 MB).
# Zhang Xun (1854–1923)

| Zhang Xun |
| --- |
|  |
| Født | 16. sep. 1854 Fengxin |
| Død | 11. sep. 1923   (68 år) Tianjin |
| Beskjeftigelse | Politiker  |
| Embete | * Generalguvernør for Liangjiang
 |
| Parti | Royalist Party |
| Nasjonalitet | Qing-dynastiet Republikken Kina |
|

---

Zhang Xun på Commons |

**Zhang Xun** (kinesisk: 張勳, pinyin: *Zhāng Xūn*; født 16. september 1854 i Fengxin i Yichun i Jiangxi i Kina, død 11. september 1923 i Tianjin) var en kinesisk general lojal til Qingstyret som forgjeves forsøkte å få gjeninnsatt den fratrådte keiser Puyi til makt i 1917. Han støttet Yuan Shikai i hans tid som president.

Zhang var en av enkekeiserinne Cixis militæreskorter under bokseropprøret. Han kjempet for Qing-dynastiet i Nanjing i 1911, og erobret senere Nanjing fra Kuomintang i 1913. Selv om han tillot sine styrker å brutalt plyndre i den erobrede byen, ble han utnevnt til feltmarskalk av Yuan.

I 1917 rykket Zhang inn i Beijing i den hensikt å bringe Puyi tilbake til keisermakten, sammen med Kang Youwei. Men andre generaler forpurret hans planer. Allerede 17 dager at barnet Puyi var blitt «gjeninnsatt» på dragetronen, hadde andre styrker inntatt hovedstaden og sørget for at keiseren abdiserte. Zhang tok da tilflukt i den nederlandske legasjon i legasjonskvarteret i Beijing, og tok aldri mer del i kinesisk politikk.

## Referanser

## Litteratur

* Aisin-Gioro Pu, Yi (1964,1987, 2002): 我的前半生 (*The First Half of My Life; From Emperor to Citizen: The Autobiography of Aisin-Gioro Pu Yi*). Foreign Languages Press. ISBN 978-7-119-00772-4.
* Boorman Howard L., Howard Richard C. (red.). *Biographical dictionary of republican China* (på eng). New York: Columbia U.P.
* *Warlord politics: conflict and coalition in the modernization of republican China* (på eng). New York ... 1971.

## Eksterne lenker

* (en) Zhang Xun – kategori av bilder, video eller lyd på Commons
# Anna og Kongen

| *Anna og Kongen* |
| --- |
| orig. Anna and the King |
| Generell informasjon |
| Genre | Romantikk, drama, biografi, periode |
| Utgivelsesår | 1999 |
| Nasjonalitet | USA |
| Varighet | 148 min. |
| Språk | Engelsk, fransk, thai |
| Bak kamera |
| Regi | Andy Tennant  |
| Manus | Steve Meerson, Peter Krikes  |
| Tema | Anna Leonowens |
| Basert på | Eventyr i Siam  |
| Produsent(er) | Lawrence Bender |
| Musikk | George Fenton  |
| Foto | Caleb Deschanel  |
| Foran kamera |
| Medvirkende | Jodie Foster, Chow Yun-Fat, Bai Ling, Tom Felton, Ann Firbank, Randall Duk Kim, Lim Kay Siu, Geoffrey Palmer, Bill Stewart, Sean Ghazi, Kenneth Tsang, Harith Iskander  |
| Annen informasjon |
| Farve/s.hv | Farger |
| Filmselskap | 20th Century Studios  |
| Budsjett | 92 000 000 USD  |
| Totalomsetning | 113 996 937 USD  |
|  |
| Premiere(r) | * 17. desember 1999 (sted: USA)
* 3. mars 2000 (sted: Sverige)
* 27. januar 2000 (sted: Tyskland)
 |
| Eksterne lenker |
| IMDb
 |

Anna og Kongen er en amerikansk film fra 1999. Filmen er den tredje filmatiseringen av boka *Eventyr i Siam* fra 1944. Den første filmen heter *Eventyr i Siam* (1946), den andre *Kongen og jeg* (1956).

## Referanser

## Eksterne lenker

* (en) *Anna og Kongen* på Internet Movie Database

* (no) *Anna og Kongen* hos Filmweb

* (no) *Anna og Kongen* hos Filmfront (arkivert versjon)

* (sv) *Anna og Kongen* i Svensk Filmdatabas

* (da) *Anna og Kongen* i Danmark Nationale Filminstitut

* (fr) *Anna og Kongen* på Allociné

* (nl) *Anna og Kongen* på MovieMeter

* (en) *Anna og Kongen* på The Movie Database – film

* (en) *Anna og Kongen* på American Film Institute

* (en) *Anna og Kongen* på Rotten Tomatoes

Denne artikkelen er en **spire**. Du kan hjelpe Wikipedia ved å utvide den.
# Our Time Will Come

| *Our Time Will Come* |
| --- |
| orig. 明月幾時有 |
| Generell informasjon |
| Genre | Drama, krig, periode, spionfilm |
| Utgivelsesår | 2017 |
| Nasjonalitet | Kina, Hongkong |
| Varighet | 130 min. |
| Språk | Standard kinesisk, standard kantonesisk, japansk |
| Bak kamera |
| Regi | Ann Hui  |
| Manus | He Jiping  |
| Produsent(er) | Ann Hui, Roger Lee Yan-Lam |
| Musikk | Joe Hisaishi  |
| Foto | Yu Lik-wai  |
| Klipp | Mary Stephen  |
| Foran kamera |
| Medvirkende | Zhou Xun, Eddie Peng, Wallace Huo, Deanie Ip, Tony Leung Ka-fai, Paw Hee-ching  |
| Annen informasjon |
| Farve/s.hv | Farger |
| Filmselskap | Polybona Films, Distribution Workshop  |
| Budsjett | 63 000 000 Yuan  |
|  |
| Premiere(r) | * 18. juni 2017 (sted: Shanghai International Film Festival)
* 1. juli 2017 (sted: Kina)
* 6. juli 2017 (sted: Hongkong, New Zealand, Singapore)
* 7. juli 2017 (sted: Taiwan, USA)
* 20. juli 2017 (sted: Malaysia)
 |
| Utmerkelser |
|  |
| Utmerkelser | * Hong Kong Film Award for beste film
* Huabiao Award for fremragende film
 |
| Eksterne lenker |
| IMDb
 |

Our Time Will Come (originaltittel: *Ming yue ji shi you*) er en hongkong-kinesisk krigsfilm fra 2017 regissert av Ann Hui. Filmen hander om en venstreorientert motstandsgruppe og deres kamp mot den japanske invasjon av Hongkong i 1941. Sentralt i denne kampen er en kvinne kalt "Fang Gu". Hovedrollene spilles av Zhou Xun, Eddie Peng og Wallace Huo.

*Our Time Will Come* ble godt mottatt av anmelderne. Den ble spesielt godt mottatt i Kina.

Filmen ble belønnet med prisen for beste film ved Hong Kong Film Award og tildelt prisen for fremragende film ved Huabiao Awards (sammen med flere filmer).

## Roller

(utvalg)

* Zhou Xun – Fang Lan/"Fang Gu"
* Eddie Peng – Liu Heizai/"Blackie" Lau
* Wallace Huo – Li Jinrong/"Wing"
* Deanie Ip – fru Fong
* Tony Leung – Ben
* Paw Hee-ching – fru Fang, tante
* Guo Tao – Mao Dun
* Jessie Li
* Huang Zhizhong
* Jiang Wenli
* Alex Fong
* Ivana Wong
* Ray Lui

## Referanser

## Eksterne lenker

* (en) *Our Time Will Come* på Internet Movie Database

* (en) *Our Time Will Come* på Hong Kong Movie Database

* (en) *Our Time Will Come* på The Movie Database – film

* (en) *Our Time Will Come* på Rotten Tomatoes

* (en) *Our Time Will Come* på Metacritic

* (en) *Our Time Will Come* på Box Office Mojo

Autoritetsdata
Denne artikkelen er en **spire**. Du kan hjelpe Wikipedia ved å utvide den.
# Cell Phone

| *Cell Phone* |
| --- |
| orig. 手机 |
| Generell informasjon |
| Genre | Dramakomedie |
| Utgivelsesår | 2003 |
| Nasjonalitet | Kina |
| Varighet | 107 min. |
| Språk | Mandarin |
| Bak kamera |
| Regi | Feng Xiaogang  |
| Manus | Liu Zhenyun  |
| Musikk | Cong Su  |
| Foto | Zhao Fei  |
| Foran kamera |
| Medvirkende | Ge You, Zhang Guoli, Fan Bingbing, Xu Fan  |
| Annen informasjon |
| Filmselskap | Huayi Brothers, China Film Group Corporation, Columbia Pictures Film Production Asia, Taihe Film Investment  |
|  |
| Premiere(r) | 18. desember 2003 (sted: Kina) |
| Utmerkelser |
|  |
| Utmerkelser | Hundred Flowers Award for beste film |
| Eksterne lenker |
| IMDb
 |

Cell Phone (originaltittel: *Shou ji*) er en kinesisk dramakomedie fra 2003 regissert av Feng Xiaogang. Filmen handler om en programleder som får sitt liv snudd på hodet når hans dyrebare mobiltelefon (som han har lagret mye personlig informasjon på) kommer på avveie. Hovedrollene spilles av Ge You, Zhang Guoli, Xu Fan og Fan Bingbing.

Filmen ble den mest innbringende hjemproduserte filmen i Kina i 2003.

Den ble kåret til beste film ved Hundred Flowers Awards (sammen med *Warm Spring* og *A SARS Journey*).

## Roller

* Ge You som Yan Shouyi, programleder på tv
* Zhang Guoli som Fei Mo, en TV-producer og Yans overordnede
* Xu Fan som Shen Xue, kunstskolelærer og Yans elskerinne etter hans skilsmisse
* Fan Bingbing som Wu Yue, en ung attraktiv kvinne som har en affære med Yan
* Zhang Lu som Yu Wenjuan, Yans kone
* Zhao Kulier som Li Yan
* Huang Suying som Yans bestemor
* Yang Xin som Lu Gui Hua
* Yong Mei som Xiao Su

## Referanser

## Eksterne lenker

* (en) *Cell Phone* på Internet Movie Database

* (fr) *Cell Phone* på Allociné

* (nl) *Cell Phone* på MovieMeter

* (en) *Cell Phone* på The Movie Database – film

Autoritetsdata
Denne artikkelen er en **spire**. Du kan hjelpe Wikipedia ved å utvide den.
# Malayisk

*«Malayisk» kan også referere til malayer.*

| Malayisk språk |
| --- |
| Bahasa Malaysia Bahasa Melayu Bahasa Malay بهاس ملايو |
| Kart over den malayisktalende verden. |
| Brukt i | Malaysia, Indonesia, Brunei, Singapore, Øst-Timor, Marokko, Libanon, Egypt, Syria, Tunisia, Thailand, Jordan, Mauritania, Bahrain, Eritrea, Sudan, Sør-Sudan, Saudi-Arabia  |
| Antall brukere | 200–300 millioner |
| Lingvistisk klassifikasjon | Austronesiske språk Malayo-polynesisk |
| Skriftsystem | malayisk alfabet, Jawi (skrift), det latinske alfabetet  |
| Offisiell status |
| Offisielt i |  Malaysia  Brunei  Singapore |
| Språkkoder |
| ISO 639-1 | ms |
| ISO 639-2 | msa  |
| ISO 639-3 | msa |
| Glottolog | indo1326  |
|

---

 **Wikipedia på malayisk språk**  Malayisk språk på Wiktionary  |

**Malayisk** (*Bahasa Melayu* eller *Bahasa Malaysia*) er et malayo-polynesisk språk. Det er offisielt språk i Malaysia, Brunei og Singapore. Malayisk er meget likt indonesisk, lokalt kjent som *Bahasa Indonesia*, det offisielle språket i Indonesia. Den offisielle standarden for malayisk, som Indonesia, Malaysia og Brunei har blitt enige om, er den variant som tales på Riau-øyene rett syd for Singapore, som lenge har vært ansett som det malayiske språks arnested.

## Utbredelse

Malayisk brukes som morsmål av malayene i Malaysia, søndre deler av Thailand, Filippinene, Singapore, sentrale østre Sumatra, Riau-øyene og deler av Borneos kyst. Det er offisielt språk i Malaysia, Brunei og Singapore. Det anvendes også som arbeidsspråk i Øst-Timor.

I Malaysia anvendes det også som lingua franca for andre folkegrupper, blant dem kinesere og indere.

Som morsmål og andrespråk tales malayisk av 200-300 millioner mennesker.

## Skrift

Malayisk skrives vanligvis med latinsk alfabet, men en modifisert variant av arabisk alfabet, kalt jawi, finnes også.

## Grammatikk

Malayisk er et agglutinerende språk, og nye ord kan formes på tre måter:

* Nye ord kan bli skapt ved å legge affikser til et rotord
* Man kan lage sammensatte ord
* Man kan skape nye ord ved reduplikasjon, det vil si repetere ord eller deler av det

Flertall uttrykkes ofte ved hjelp av reduplikasjon, men kun i de tilfeller at det ikke allerede kommer fram av konteksten.

Ordstillinga er: subjekt – verb – objekt.
Adjektiv, demonstrativ og eiendomspronomen følger det substantivet de beskriver.

*Dewan Bahasa dan Pustaka* («Instituttet for språk og litteratur») er i dag ansvarlig for å koordinere bruken av malayisk språk i Malaysia og Brunei.

## Se også

* Indonesisk

## Eksterne lenker

* (en) Malay language – kategori av bilder, video eller lyd på Commons
* Malay - *UCLA Language Materials Project*, University of California Los Angeles (UCLA).

Denne artikkelen er en **spire**. Du kan hjelpe Wikipedia ved å utvide den.
# Seminar (kirkelig)

Et **seminar** (ofte kalt **presteseminar**) er en høyere utdanningsinstitusjon som tilbyr en religiøs utdanning. Begrepet hører hjemme i den kristne sfære, men brukes til tider også om tilsvarende institusjoner innen andre religioner.

Seminarer finnes innen mange forskjellige kirkesamfunn, og har som hovedoppgave å utdanne personer til tjeneste som prest. Det er også mulig for andre å studere ved et seminar, f.eks. for personer som er engasjert i kirkelig arbeid og ønsker å bedre sine kvalifikasjoner.

Katolske seminarer tilbyr gjerne universitetsgrader, noe de har mulighet til ved at de er knyttet til et universitet. De fleste er knyttet til et av de pavelige universiteter.

På 1800-tallet var det et katolsk presteseminar i Trondheim, men dette ble nedlagt etter få år. Et nytt seminar, St. Eystein seminar, ble opprettet av Oslo katolske bispedømme i 2006.

## Juniorseminar

Et juniorseminar er en skole på nivå med ungdomsskole eller videregående skole, som forbereder til studier ved et presteseminar. Det er dog ingen forpliktelse til å fortsette på presteseminar etter endt utdannelse ved et juniorseminar. Mange steder i verden er juniorseminarene de eneste skoler som gir utdannelse av godt nok nivå til å kvalifisere til universitetsstudier.

## Se også

* Menighetsfakultetet
* Det teologiske fakultet
* Bibelskole
# Urbanisering

Prosentvis andel av befolkningen som bor i byer og tettsteder i ulike land i 2006.
Urbaniseringen gjennom de siste 500 år, for verden som helhet og noen utvalgte land. Norge hører med til verdens mest urbaniserte land med 83,24 % av befolkningen boende i tettsteder.
**Urbanisering** er en betegnelse for tilstrømningen av mennesker, markeder og aktiviteter fra landlige til bymessige områder. Den primære prosessen var framvekst av historiske bysamfunn og bykultur, og kontrastene mellom disse og bondesamfunn i omgivelsene, landsbyer og gårdsbebyggelse.

Fra 1000-tallet av tok urbaniseringen i Europa til å danne en linje fra Toscana til Paris, Ghent, Brügge og London. Til denne dag er dette Europas mest tettbygde områder. Byer ga styresmaktene mulighet for effektiv beskatning av handel, og kjapp kontakt med banker som kunne yte lån til krigføring og dermed gjorde regenten uavhengig av adelen. Byer ga effektiv tilgang til penger (skatter og lån) og mennesker (leiesoldater).

I 2018 så vi at av verdens befolkning på 7,6 milliarder, bodde rundt 4,2 milliarder i bymessige og 3,4 milliarder i landlige områder.

83,24 % av befolkningen i Norge bor 2024 i tettsteder. .

Urbanisering handler ikke bare om byvekst og sentralisering, men også om urbanitet, forskjellige slags kulturelle fenomener som er typiske for byer.

## Se også

* By
* Tettsted
* Urbanitet
* Landsbygd
* Urbanisering i Afrika
* Urbaniseringen av Norge

## Referanser

## Eksterne lenker

* (en) Urbanization – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.